“เงินบาท” เปิดอ่อนค่า 38.05 บ. หลังบอนด์ยีลด์พุ่ง
“ตลาดเงินบาท” เปิดอ่อนค่า 38.05 บาท/ดอลลาร์ อ่อนค่าจากเย็นวันศุกร์ที่ระดับ 37.85 บาท/ดอลลาร์ เงินบาทอ่อนค่าจากวันศุกร์ หลังอัตราผลตอบแทนพันธบัตรรัฐบาลสหรัฐปรับตัวสูงขึ้น ขณะที่สัปดาห์นี้นักลงทุนจับตาประชุมเฟด คาดการณ์ขึ้นดอกเบี้ย 0.75%
“ตลาดเงินบาท” เปิดอ่อนค่า 38.05 บาท/ดอลลาร์ อ่อนค่าจากเย็นวันศุกร์ที่ระดับ 37.85 บาท/ดอลลาร์ เงินบาทอ่อนค่าจากวันศุกร์ หลังอัตราผลตอบแทนพันธบัตรรัฐบาลสหรัฐปรับตัวสูงขึ้น ขณะที่สัปดาห์นี้นักลงทุนจับตาประชุมเฟด คาดการณ์ขึ้นดอกเบี้ย 0.75%
31 ต.ค. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 38.05 บาท/ดอลลาร์ อ่อนค่าจากเย็นวันศุกร์ที่ระดับ 37.85 บาท/ดอลลาร์ เงินบาทอ่อนค่าจากวันศุกร์ หลังจากที่อัตราผลตอบแทนพันธบัตรรัฐบาลสหรัฐ (บอนด์ยีลด์) ปรับตัวสูงขึ้นอีก ทำให้ตลาดเข้ามาถือครองดอลลาร์สหรัฐเพิ่มขึ้น ขณะที่สัปดาห์นี้ปัจจัยสำคัญที่นักลงทุนรอติดตาม คือ การประชุมธนาคารกลางสหรัฐ (เฟด) โดยตลาดคาดการณ์ว่ารอบนี้เฟดจะปรับขึ้นดอกเบี้ยอีก 0.75% ติดต่อกันเป็นครั้งที่ 4
“ตลาดรอดูผลประชุมเฟด คาดว่ารอบนี้เฟดจะยังปรับขึ้นดอกเบี้ยอีก 0.75% ติดต่อกันเป็นครั้งที่ 4 นอกจากนี้ ตลาดรอดูว่าเฟดจะประเมินแนวโน้มเงินเฟ้อ และเศรษฐกิจสหรัฐในทิศทางใด” นักบริหารเงิน ระบุ
ขณะที่ปัจจัยในประเทศวันนี้ ติดตามการรายงานภาวะเศรษฐกิจการเงินเดือน ก.ย.จากธนาคารแห่งประเทศไทย (ธปท.) การขาดดุลบัญชีเดินสะพัดจะเริ่มลดลงหรือไม่
ทั้งนี้ นักบริหารเงิน คาดว่า วันนี้เงินบาทจะเคลื่อนไหวในกรอบ 37.90-38.20 บาท/ดอลลาร์